ಸುಮಾರು 1680ರಲ್ಲಿ ಫ್ರೆಂಚ್ ಪರಿಶೋಧಕರು ಆಗಮಿಸುವವರೆಗೂ ಡಕೋಟ ಸಿಯೋಕ್ಸ್ ಗಳು ಪ್ರದೇಶದ ಏಕಮಾತ್ರ ನಿವಾಸಿಗಳಾಗಿದ್ದರು. ಸಮೀಪದ ಫೋರ್ಟ್ ಸ್ನೆಲ್ಲಿಂಗ್ ನ್ನು, ಅಮೇರಿಕ ಸಂಯುಕ್ತ ಸಂಸ್ಥಾನದ ಸೇನೆಯು 1819ರಲ್ಲಿ ನಿರ್ಮಾಣ ಮಾಡಿತು, ಇದು ಪ್ರದೇಶದ ಬೆಳವಣಿಗೆಗೆ ಕಾರಣವಾಯಿತು. ಅಮೇರಿಕ ಸಂಯುಕ್ತ ಸಂಸ್ಥಾನದ ಸರ್ಕಾರವು ಡಕೋಟದ ಎಂಡೆವಕಂಟೋನ್ ಸಮೂಹದ ಭೂಮಿಯನ್ನು ಮಾರಾಟ ಮಾಡುವಂತೆ ಅವರಿಗೆ ಒತ್ತಡವನ್ನು ಹೇರುವುದರ ಜೊತೆಗೆ, ಪೂರ್ವದಿಂದ ಬಂದಂತಹ ಜನರು ಅಲ್ಲಿ ನೆಲೆಗೊಳ್ಳಲು ಅವಕಾಶ ಮಾಡಿಕೊಟ್ಟಿತು. ದಿ ಮಿನ್ನೇಸೋಟ ಪ್ರಾದೇಶಿಕ ಶಾಸಕಾಂಗವು ಇಂದಿನ ಮಿನ್ನಿಯಾಪೋಲಿಸ್ ನಗರವನ್ನು ಮಿಸ್ಸಿಸ್ಸಿಪ್ಪಿಯ ಪಶ್ಚಿಮ ದಂಡೆಯಲ್ಲಿರುವ ನಗರವೆಂದು 1856ರಲ್ಲಿ ಅಂಗೀಕರಿಸಿತು. ಮಿನ್ನಿಯಾಪೋಲಿಸ್ ಒಂದು ನಗರವೆಂದು 1867ರಲ್ಲಿ ಏಕೀಕರಿಸಲಾಯಿತು, ಇದೇ ವರ್ಷದಲ್ಲಿ ಮಿನ್ನಿಯಾಪೋಲಿಸ್ ಹಾಗು ಚಿಕಾಗೋ ನಡುವೆ ರೈಲ್ವೆ ಸಂಪರ್ಕವು ಪ್ರಾರಂಭವಾಯಿತು. ಇದು ನಂತರ ಪೂರ್ವ ದಂಡೆಯ ನಗರವಾದ St. ಆಂತೋನಿಯೊಂದಿಗೆ 1872ರಲ್ಲಿ ಸೇರಿಕೊಂಡಿತು.

ಮಿನ್ನಿಯಾಪೋಲಿಸ್ ನಗರವು ಮಿಸ್ಸಿಸ್ಸಿಪ್ಪಿಯ ಅತಿ ಎತ್ತರದ ಜಲಪಾತ ಸೈಂಟ್ ಅಂತೋನಿ ಫಾಲ್ಸ್ ನ ಸುತ್ತಲೂ ವಿಸ್ತರಿಸಿಕೊಂಡಿದೆ. ಗಿರಣಿಗಾರರು 1ನೇ ಶತಮಾನ B.C.ಯಿಂದಲೂ ಜಲಶಕ್ತಿಯನ್ನು ಬಳಸುತ್ತಿದ್ದರು, ಆದರೆ 1880 ರಿಂದ 1930ರ ನಡುವೆ ಮಿನ್ನಿಯಾಪೋಲಿಸ್ ನಗರದ ಫಲಿತಾಂಶಗಳು ಎಷ್ಟು ಗಮನಾರ್ಹವಾಗಿತ್ತೆಂದರೆ, ನಗರವನ್ನು "ವಿಶ್ವದಲ್ಲೇ ಮೊದಲ ಬಾರಿಗೆ ಕಂಡು ಬಂದ ನೇರವಾಗಿ ಯಂತ್ರದಿಂದ ನಡೆಸಲಾದ ಜಲಶಕ್ತಿಯ ಕೇಂದ್ರವೆಂದು" ವಿವರಿಸಲಾಗಿದೆ. ಆರಂಭಿಕ ವರ್ಷಗಳಲ್ಲಿ, ಉತ್ತರ ಮಿನ್ನೇಸೋಟದ ಕಾಡುಗಳು ಒಂದು ನಾಟಾ ಕಾರ್ಖಾನೆಗೆ ಮೂಲವಾಗಿದ್ದು,ಜಲಪಾತದ ಶಕ್ತಿಯಿಂದ ಹದಿನೇಳು ಸಾಮಿಲ್ಲು(ಗರಗಸದ ಕಾರ್ಖಾನೆ)ಗಳನ್ನು ನಿರ್ವಹಿಸುತ್ತಿದ್ದವು. ಇಸವಿ 1871ರ ಸುಮಾರಿಗೆ, ಪಶ್ಚಿಮ ನದಿ ದಂಡೆಯು ಇಪ್ಪತ್ತ ಮೂರು ಉದ್ಯಮಗಳನ್ನು ಒಳಗೊಂಡಿತ್ತು. ಇದರಲ್ಲಿ ಹಿಟ್ಟಿನ ಗಿರಣಿಗಳು, ವುಲ್ಲನ್ ಗಿರಣಿಗಳು, ಕಬ್ಬಿಣದ ಕೆಲಸಗಳು, ಒಂದು ರೈಲು ಯಂತ್ರದ ಕಾರ್ಖಾನೆ, ಹಾಗು ಹತ್ತಿ, ಕಾಗದ, ಜಾರು ಚೌಕಟ್ಟುಗಳನ್ನು, ಹಾಗು ಕಟ್ಟಿಗೆಯನ್ನು ಮಟ್ಟಸ ಮಾಡುವ ಕಾರ್ಖಾನೆಗಳೂ ಸೇರಿವೆ. ಗ್ರೇಟ್ ಪ್ಲೈನ್ಸ್ ನ ಕೃಷಿಕರು ಬೆಳೆದ ಧಾನ್ಯಗಳನ್ನು ರೈಲು ಮಾರ್ಗವಾಗಿ ನಗರದ ಮೂವತ್ತ ನಾಲ್ಕು ಹಿಟ್ಟಿನ ಗಿರಣಿಗಳಿಗೆ ಸಾಗಿಸಲಾಗುತ್ತಿತ್ತು. ಈ ಧಾನ್ಯಗಳನ್ನು ಪಿಲ್ಸ್ಬರಿ ಹಾಗು ಜನರಲ್ ಮಿಲ್ಸ್ ಕಾರ್ಖಾನೆಗಳು ಸಂಸ್ಕರಿಸುತ್ತಿದ್ದವು. ಸುಮಾರು 1905ರ ಹೊತ್ತಿಗೆ, ಮಿನ್ನಿಯಾಪೋಲಿಸ್ ನಗರವು ಬಹುತೇಕ ರಾಷ್ಟ್ರದ 10%ನಷ್ಟು ಹಿಟ್ಟು ಹಾಗು ಧಾನ್ಯವನ್ನು ಸರಬರಾಜು ಮಾಡಿತು. ಉತ್ಪಾದನೆಯ ಗರಿಷ್ಠ ಮಿತಿಯಲ್ಲಿ, ಒಂದು ವಾಶ್ಬರ್ನ್-ಕ್ರಾಸ್ಬೈ ಏಕೈಕ ಗಿರಣಿಯು ಪ್ರತಿ ದಿನವೂ ಹನ್ನೆರಡು ದಶಲಕ್ಷ ಬ್ರೆಡ್ ತುಂಡುಗಳಿಗೆ ಸಾಕಾಗುವಷ್ಟು ಹಿಟ್ಟನ್ನು ತಯಾರಿಕೆ ಮಾಡುತ್ತಿತ್ತು.

ಮಿನ್ನಿಯಾಪೋಲಿಸ್ 1886ರಷ್ಟು ಮುಂಚಿತವಾಗಿ ತಾರತಮ್ಯವನ್ನು ಸರಿಪಡಿಸುವ ಸಲುವಾಗಿ ಮಾರ್ಥ ರಿಪ್ಲೆಯ್ ವಿವಾಹಿತ ಹಾಗು ಅವಿವಾಹಿತ ತಾಯಂದಿರಿಬ್ಬರಿಗೂ ಹೆರಿಗೆ ಆಸ್ಪತ್ರೆಯನ್ನು ಸ್ಥಾಪಿಸುವುದರ ಮೂಲಕ ಪರಿಣಾಮಕಾರಿ ಬದಲಾವಣೆಯನ್ನು ತಂದಿತು. ಗ್ರೇಟ್ ಡಿಪ್ರೆಶನ್(ಮಹಾ ಹಿಂಜರಿತ) ಸಂದರ್ಭದಲ್ಲಿ ರಾಷ್ಟ್ರದ ಭವಿಷ್ಯವು ಬದಲಾಯಿತು, ಹಿಂಸಾತ್ಮಕವಾದ ಟೀಮ್ಸ್ಟರ್ಸ್ ಸ್ಟ್ರೈಕ್ ಆಫ್ 1934 ಕಾರ್ಮಿಕರ ಹಕ್ಕುಗಳನ್ನು ಅಂಗೀಕರಿಸುವ ಕಾಯಿದೆಗಳಿಗೆ ಮನ್ನಣೆ ನೀಡಿತು. ಆಜೀವ ಪರ್ಯಂತ ಪೌರ ಹಕ್ಕುಗಳ ಕ್ರಿಯಾವಾದಿ ಹಾಗು ಸಂಘಟನೆಯ ಬೆಂಬಲಿಗ, ಮೇಯರ್ ಹ್ಯೂಬರ್ಟ್ ಹಂಫ್ರೆ ನಗರದಲ್ಲಿ ನಿಷ್ಪಕ್ಷಪಾತವಾದ ನೌಕರಿ ಪದ್ಧತಿಯನ್ನು ಸ್ಥಾಪಿಸಲು ನೆರವಾದರು ಜೊತೆಗೆ ಒಂದು ಮಾನವ ವ್ಯವಹಾರಗಳ ಮಂಡಳಿಯು 1946ರ ಹೊತ್ತಿಗೆ ಅಲ್ಪಸಂಖ್ಯಾತರ ಪರವಾಗಿ ಮಧ್ಯಸ್ಥಿಕೆ ವಹಿಸಿತು. ಮಿನ್ನಿಯಾಪೋಲಿಸ್ ಬಿಳಿಯರ ಪರಮಾಧಿಕಾರದ ವಿರುದ್ಧ ಹೋರಾಡುವುದರ ಜೊತೆಗೆ, ವರ್ಣಭೇದನೀತಿ ರದ್ದತಿಯಲ್ಲಿ ಹಾಗು ಆಫ್ರಿಕನ್-ಅಮೆರಿಕನ್ ಪೌರ ಹಕ್ಕುಗಳ ಚಳವಳಿಯಲ್ಲಿ ಭಾಗವಹಿಸಿತು, ಹಾಗು 1968ರಲ್ಲಿ ಅಮೆರಿಕನ್ ಇಂಡಿಯನ್ ಮೂವ್ಮೆಂಟ್‌ಗೆ ಜನ್ಮಸ್ಥಳವಾಯಿತು.

ಕಳೆದ 1950ರ ದಶಕ ಹಾಗು 1960 ದಶಕದ ಸುಮಾರಿಗೆ, ನಗರ ನವೀಕರಣದ ಅಂಗವಾಗಿ, ಇಪ್ಪತ್ತೈದು ನಗರ ಬ್ಲಾಕುಗಳುದ್ದಕ್ಕೂ ನಗರದ ಇನ್ನೂರು ಕಟ್ಟಡಗಳನ್ನು ನೆಲಸಮ ಮಾಡಿತು- ಇದು ಸರಿಸುಮಾರು ನಗರದ ಮಧ್ಯಭಾಗದ 40%ನಷ್ಟು ಪ್ರದೇಶವನ್ನು ಒಳಗೊಂಡಿತ್ತು, ಇದರಲ್ಲಿ ಗೇಟ್ ವೇ ಡಿಸ್ಟ್ರಿಕ್ಟ್ ಹಾಗು ಮೆಟ್ರೋಪಾಲಿಟನ್ ಬಿಲ್ಡಿಂಗ್ ಸೇರಿದಂತೆ ಹಲವು ಗಮನಾರ್ಹ ವಾಸ್ತುಶಿಲ್ಪಗಳನ್ನು ಹೊಂದಿದ್ದ ಕಟ್ಟಡಗಳನ್ನು ನೆಲಸಮ ಮಾಡಿತು. ಕಟ್ಟಡವನ್ನು ಉಳಿಸಿಕೊಳ್ಳುವ ಪ್ರಯತ್ನವು ವಿಫಲವಾಯಿತು. ಆದರೆ ರಾಷ್ಟ್ರದಲ್ಲಿ ಐತಿಹಾಸಿಕ ಸಂರಕ್ಷಣೆಯ ಬಗ್ಗೆ ಆಸಕ್ತಿಗೆ ಚಾಲನೆ ಒದಗಿಸಿತು.

ಆರ್ಥಿಕ ಸ್ಥಿತಿ
ಇತಿಹಾಸ
ಉದ್ಯಾನವನಗಳು ಹಾಗು ಮನರಂಜನೆ
ಸರ್ಕಾರ